JohanHeinsen/ENO huggingface dataset:
Viborger Samler, 1802-03-22
London d. 5 og 9 Marts. Med eet ere de fledelige Udsigter forsvundne. Til alle vore Havne er kommen Ordre strax at udruste vore Krigskibe. De proviantere sig for 5 Maaneder - og bringes i Søen med utrolig Hast. Saaledes varede det i Torbay kun 24 Timer førend 6 Linieskibe paa 74 Kanoner bleve færdige, og seilede bort med forseglede Ordrer (man mener de skal oppasse en spansk Flaade der bringer 600 til 70 Millioner Piastre hiem fra Amerika, og som mens Krigen vaerede ej turde give sig paa Hiemvejen og annamme den som et Underpant paa Fredens Tilendebringelse) Til Portsmouth kom den befaling d. 3die Marts, at sætte alle store og smaa der liggende Skibe, i Hast i seilbar Stand. (De beløbe sig til en 30 Stykker) De store provianteres paa 5 Maaneder, Fregatterne paa 3 a 4, kort sagt: Rustningerne ere alvorlige og hurtige. Foruden de Eskadrer der i de vestindiske Vande skulle forstærke vor derværende Flaade, skal Kanal flaaden bestaae af 30 Linieskibe under Lord Cornvallis og strax gaae i Søen, ligeledes en Flaade under Dick som bestemt til Nordsøen eller de hollandske Kyster. Man vil ikke meere tillade noget fransk Krigskib at forlade franske Havne for Freden er sluttet. Fredens Forhaling i Amiens har skadet den engelske Handel følelig, de Franske skal der have bragt ganske uvedkommende Ting paa Bane, hvis Afgiørelse kunne trækkes i det uendelige; Man vil ikke give de Franske meere Tid til at giøre Erobringer i Ost- og Vestindien eller udføre deres andre Planer - kort sagt: Nationen billiger disse nye Rustninger og Admiralitetets Præsident, Lord St. Vintent, er ganske for eftertrykkelige Midler, endskiønt han ellers er en stor Ven af Freden. Vel trøster man sig paa den anden Side med, at disse Rustninger skee kun for at fremskynde Freden, og siger, at man i Amiens har forlangt den sluttet inden 9 Dage; men paa den anden Side koste saa betydelige og hastige Rustninger alt for uhyre Summer til, at de kunne være noget Kiendemerke paa en snar Fred.
Viborger Samler, 1802-03-22
I Underhuset ere Rustningerne vidtløftig omtalte. Elliot tog Anledning af Krigsekretær Yorks Begiæring om en Bevilgelse af endnu 2 Maaneders Sold for Armeen, fra 25 Marts til 25 Maj, at give sin Misnøje tilkiende med Englands nærværende paatiske Tilstand. Han forsikrede, at han bestandig havde betragtet de sluttede Præliminærer som Begyndelsen til Englands Afhængighed, forringede Magt og begyndende Fattigdom for Eftertiden. At Bonaparte, tvertimod alles Forventning, var bleven Præsident for den italienske Republik, under den Forevending, at ingen dulig Mand i Republiken fandtes dertil, at Frankrig, ved diplomatiske Konster havde vidst at skaffe sig Øen Elba og Louisiana i Amerika (hvorfra de let kunne skade Englands vestindiske Øer) at man i Frankrig havde brugt lutter Linieskibe til Troppernes Overbringelse til Domingo, da dog Transportskibe havde bedre passet dertil - alt dette foruroligede ham i høi Grad. Deherrer Windham og Lavrence talte ikke et blidere Sprog. Lad Havkesbury lastede deres utidige Frygt og forsikrede dem, baade at Regieringen havde er vaagent Øje med alt, som og at Bonaparte endnu ikke havde viist andet, end oprigtig Sindelag for Freden. At slige Underhandlinger før havde vaeret en 9 a 10 Maaneder, havde man seet. Endelig forsikrede han dem, at han aldrig ville fortryde, at have virket kraftig til Fredspræliminærernes Jstandbringelse, skulde de end mislykkes. Cornvallis ansaae det for en Lykke, at den franske Flaade var ude, da den engelske, om Freden blev brudt, dog bedre kunde skade den i rum Søe, end vinde ved at blokere den Aar ud og Aar ind i Havnen ved Brest. Mod de forlangte Summer til Armeens Befolding i 2 Maaneder talte Hr. Robson bittert. Han meente at Frankrig istæden for at underhandle, kun førte Krig, mod vore Finantser. At man i forrige Aar havde brugt 10 Millioner, at man øste Penge ud, hvorfor man dog engang ville komme til at giøre Regnskab og at Landet ikke længe ville holde det ud var hans Mening. Endelig bevilgedes, at 1 Million Skatkammerbeviser, maatte sættes i Omløb, for at skaffe den forlangte Sum(At man kun forlangte 2 Maaneders Sold, antager man ellers for et Tegn til, at man dog venter Fred.)
Viborger Samler, 1802-03-22
Oppositionen har i disse Dage mistet en stor Støtte, Prindsen af Wallis en Ven, Agerdyrkningen en sand Patriot og mange Fattige en Velgiører i Hertugen af Bedford, der i sit 37de Aar døde af et udtraadt og inflammeret Tarmeløb, foraarsaget af en stærk Hoste. Hans Broder Lord John Russel en Arving til hans betydelige Formue; thi han var ugift. Hr. For testamenterede han 5000 Pd. Sterl.
Viborger Samler, 1802-03-22
Blandede Efterretninger. Appellationstribunalet i Dion har nylig paadømt en Proces, der har vaeret i 54 Aar; hele Sagen var om 300 Franker og Omkostningerne beløbe sig nu til 8000 Franker.
Viborger Samler, 1802-03-22
J Ægypten tænke Beyerne paa at forsvare sig mod Storvisiren. Jndvaanerne, der hælde meere til Beyernes end Storherrens Partii, turde endnu skaffe Porten nok at bestille. Paa Sultanen har Mordet i Belgrad paa Pachaen gjort meget Jndtryk, og man har efter adskillige holdte Statsraad Samlinger nok i Sinde at lade en Armee marschere derhen. Manta ler og 60000 Mand. Pasvan Oglu fører Brevvexling med adskillige Fremmede i Konstantinopel. Naturligt seer Porten det ugierne, og nogle Tyrker, som have været Brevdragere, ere alt qvalte.
Viborger Samler, 1802-03-22
I Helvetien er det langt fra ikke roligt. J Senatet har man nylig brugt Hænderne for at understøtte Munden. Franske Tropper sætte sig i Bevægelse. Man taler om fleres Komme og General Lecourbe er kommet til Bern, hvorfor veed man endnu ikke. At Graubundten skal lægges til den italienske og Walliserlandet til den franske Republik - frygter man meget 2 russiske Godsejere have hældigen forbedret Runkelroers Dyrkning og Anvendelse til Sukker. (Er det muligt i Rusland at dyrke dem med Held, hvormeget mere kunde man da vente Anlæg af dem her i Danmark.)J Engelland falde nu Kornpriserne. Der kiøbes endeel Sukker til Frankrig.
Viborger Samler, 1802-03-22
Den russiske Keiser har udgivet een for hans Undersaatters Frihed mærkværdig Forordning, hvori det tillades enhver Borger og Bonde (der ikke hører til Godserne) at kiøbe Eiendom paa Landet i sit eget Navn. Man mener der er opkommet Misforstaaelse mellem det franske og preussiske Hof, i Anledning af Gotgiørelses Sagen, der ventelig vil have længere Udsættelse i denne Sag til Følge.
Viborger Samler, 1802-03-22
Porten har udnævnt Pachaen af Siistrien til Pacha i Belgrad; men Janitskarerne der skal ej ville antage ham.
Viborger Samler, 1802-03-22
Svenske Efterretninger modsige det Rygte, at General Toll skulde være afgaaet. Til Sommer skal 10000 Md. kampere i Finland. Kongen og Dronningen ville tillige besøge Finland og de nordlige Provindser og muligt mødes paa Grændsen med den russiske Keiser. Fra London skal Hr. Jammes Craufurd være bestemt som Gesandt til Kbhr. og Hr. Arbuthnoth til Stokholm.
Viborger Samler, 1802-03-22
Indenlandske Efterretninger. Den danske Brig Cito tilhørende Jacob Kall. i Flensborg er forliist i Nærheden af Mallaga. Mandskabet blev, paa 1 Mand nær, reddet.
Viborger Samler, 1802-03-22
Til Skibschefer ere udnævnte: Commandeur-Capit. Riegelsen for Orlogskiber Prindsesse Lovisa Augusta; Capitain Lemming for Fregatten Frederiksværn, der skal være Vagtskib i Sundet, og Kapitainieutenant Rothe for Fregatten Elven.
Viborger Samler, 1802-03-22
Stiftamtmand Kammerherre Gersdorff har indberettet til Cancelliet, at han, i Anledning af Rygter om begaaet Tyverie i Odense Amt, har foranstaltet Undersøgelser, og derved opdaget og heftet nogle og tive Personer.
Viborger Samler, 1802-03-22
Jblandt disse befindes et Fruentimmer, der er beskyldt for at have besveget en Kone i Odense Penge fra, og som under Forhøret har gjort en Forklaring, der giver Formodning om et begaaet Mord. Efter hendes Udsagn, er hun bleven anmodet om at bære nogle Kalve been hen paa Kirkegaarden, hvoriblandt var en Menneskearm fra Albuen til Haandledet, og paa et Loft siger hun at at have seet en fortørret Menneskehaand og et Menneskehoved, og paa et andet Sted af Loftet nogle lange Been, men hendes Forklaring er modsagt af de vedkommende Personer. Til denne Sags hastigere Befordring, og maaskee flere Misgierningers Opdagelse, er befalet: at Justitsraad og Herredsfoged Knudsen, Landsdommer Bendz, Borgmester Lindved og Vice Landsdommer Mylius, skal sammentræde i en Commission, for paa inqvisitorisk Maade at undersøge, behandle og paadømme, hvad der staaer i Forbindelse med foranførte Misgierninger. I Hovedstaden roullere for nærværende Tid endeel folske for Rdlrs. Bankosedler af Aaret 1786. De ere meget vel eftergiorte, og røbes fornemlig ikkun derved, at Skriften nederst paa Sedlerne er slaaet noget igiennem, hvilket ikke er Tilfældet med de ægte Sedler.
Viborger Samler, 1802-03-22
Efter Rygtet skal nu Kommissionen for de den 2den April Qvæstede og de Faldnes Efterladte være kommen saavidt, at deres Forsørgelse nu for Fremtiden er bestemt og skal med første forelægges hans Majestæt til Approbation.
Viborger Samler, 1802-03-22
J Kiøbenhavn er opdaget et Tyve=Komplot af Drenge, over 30 i Tallet. Den ældste skal kun være 20 Aar og endeel kun 12 a 13.
Viborger Samler, 1802-03-22
Som Rygter anføres i fyenske Aviser: at den engelske Flaade dog i Fjor mistede 250 Mand ved at passere Kronborg, samt : at Generalmajor Waltersdorf har lidt meget af Storm paa Overreisen til Vestindien.
Viborger Samler, 1802-03-22
Vestindisahreren Norge har og udstaaet meget af Storm i Decbr. og Januar. Den maatte i Januar anden Gang søge til Reggefjord i Norge, efterat den havde taget saa betydelig Skade, at endeel af Ladningen var fordærvet - og Provianten af levende Kreature maatte kastes over Bord. Den ventede først i 2 a 3 Maaneder at blive repareret.
Viborger Samler, 1802-03-22
Paa Antvorskou sælges nu Sveizer Oste af dansk Fabrik for 24 s. Pdet.
Viborger Samler, 1802-03-22
Det hedder, at Hs. Kgl. Høihed Kronprindsen og Gemahlinde ville besøge Norge til Sommer.
Viborger Samler, 1802-03-22
Den danske overordentlige Gesandt ved Hoffet i Neapel, Kammerherre Schubart, er d. 15 Marts udnævnt til General-Jntendant over de danske Handels anliggender i Jtalien. Holland kiøber endeel østersøisk Rug, hvorfor Rug priserne lade til at ville holde sig, indtil Polen igien kan levere Udførselspladsene mere. Byg og Havre er forbuden at udføres.
Viborger Samler, 1802-03-22
Det norske Skib Fortuna fra Flekkefjord er strandet paa den franske Kyst, 3 Mile fra Boulogne. Skipperen og 3 Mand druknede. Ladningen, som var fransk Brændeviin, er næsten tabt.
Viborger Samler, 1802-03-22
Fregatten Thetis seilede først i Februar, efter fuldendt Reparation, fra Toulon.
Viborger Samler, 1802-03-22
Viborg Torvepriser d. 20 Marts. Rug 4 Rd. Tden. Byg 2 Rd. 32 s. Tden. Smør 13 s. Pdt. Kiød 6 a 7 s. Pdet. en Oel Sild 26 s.
Viborger Samler, 1802-03-22
Befordringer og Afgang. Under det danske Cancellie: Mag. L. Engelstoft besk. til Abjunct for Historie og Geographie ved det philosophiske Facultet; Lector Th. C. Bruun til Professor i det engelske Sprog og den engelske Litteratur, Lector i det græske Sprog, Dr. Pihilosophie B. Thorlacius, til overordentlig Professor i den græske og romerske Philologie, samtlige ved Kjøbenhavns Universitet; C. S. Bram til Missionarius ordinatus i Grønland.
Viborger Samler, 1802-03-22
Under Generalitetet: ved det kongelige Artillerie=Corps, Major v. Haffner forundt Oberst=Lieutenants Characteer; Major v. Hirsch besk. til Oberst=Lieuten og Detachements=Commandeur i Holsteen; Major v. Ben til tjenestgiørende Major i dennes Sted, og StabsCapitain v. Aamodt udn. til Compagnie=Chef. Ved det søndensieldske Jnfanterie Regim. characteeriseret Capitain v. Huirfeldt udn. til Chef for det ledige nationale Compagnie; Prem. Lieut. a l. s. v. Heide til virk. Prem. Lieut. ved de Nationale, og Prem. Lieutenanterne v. Rohde og v. Rosenwinge forundte Capitains Characteer. Ved det nordenfieldske Jnfanterie-Reg. Capitain F. C. v. Harboe, og Prem. Lieut. v. Scheel, efter Ansøgning, begge forundte Afskeed, den første med Pension, og den sidste med Capitains Characteer; Prem. Lieuten. v. Rein udn. til Capitain og og national Compagnie-Chef; Sec. Lieut. v. Prydz og v. Schnitter til nat. Prem. Lientenanter; Fændritterne v. Aars og v. Gruner til Sec. Lieutenanter resp. ved de nationale og gevorbne Compagnier. Ved 1ste Rønne Borger=Compagnie: Fænd. reformee H. A. Koefoed, efter Ansøgning, afskediget, og, ved det 2det Rønne Borger-Compagnie, Underofficeer H. J. Rømmer besk. til reformee Fændrik; Major, Greve v. d. Schulenburg, af det søndenfieldske Jnfanterie-Regim, bestilt til virkelig Oberst=Lieut. i det 1ste jydske Jnfanterie-Regim. med den ham reserveerte Ancienneret; Cornet al. s. v. Schulz udn. til virkelig Cornet i Livregimentet lette Dragoner; den ved det danske Liv-Regim, standne Prem. Lieuten. v. Budde til Regiments=Qvarteermester og Auditeur ved det oplandske Jnfanterie=Reg. og benaadet med Ober=Krigscommissairs Characteer; Cand. Juris A. Aagesen besk. til Anditeur i det danske Liv-Regiment til Fods; Regiments Feldtskjær Beausin af det oldenborgske Jnfanterie-Regiment forsat i lige Qvalitet til det norske LivRegiment; Qvarteermester J. Coldevin ved det trondhjemske Dragon-Reg. udn. til Cornet al. s. ved Regimentet, og Under Officeer A. Wilde af Dronningens Liv=Reg. til Materialskriver ved Glückstads Fæstning. Prem. Lieutenanterne: v. Abelstedt af det oplandske, v. Nægler af det 2det trondhjemske, v. Petersen, v. Flintough og v. Krog af det vesterlehnske Jnfanterie-Regim. forundt Capitains, og Cornetterne v. Hoffmann og v. Friis af Husar-Regimentet, v. Franck af fyenske, v. Fries af LivRegimentet lette Dragoner og v. Sommer af Feldltjæger, Corpset, samt Fændrikkerne v. Elberg og v. Lillienschiold, af frenske Jnfanterie-Regim. og v. Both af Dronningens Liv=Regim. ligesaa Sec. Lieutenants Characteer.
Viborger Samler, 1802-03-22
Under Finants=Collegium: Deputeret i Finants=Collegiet og 1ste Directeur i Finantskasse-Directionen-Etatsraad J. M. Ryge, efter Ansøgning i Naade forløvet fra bem. Embeder fra næstkommende 1ste April af at regne, Statsraad og Deputeret J. N. Tetens igjen udn. til første, Justitsraad og Deputeret C. W. Lange til anden, og hidtil værende Assignations Bogholder, Kammerraad P. Bentsen, til tredie Directeur i Finantskasse, Directionen, Assessor i General Land Oeconomie og Commerce Collegiet, Kammerjunker S. Løvenskiold, besk. til Assessor i Finantskasse Directionen, og Fuldmægtig G.W. Salchow constitueret til at forestaae Assignations Bogholdercontoiret under benævnte Direction. Revisions Assistent ved det herværende Lotto, S. C. Reincke, efter Ansøgning, i Naade entlediget fra denne Post og Studenterne J. Boetius og C. Bruun udn. til Jnterims Assistenter i Revisions Cnotoiret.
Viborger Samler, 1802-03-22
Under Rentekammeret: Regieringsraad v. Eggers efter Ansøgn., i Naade og med Pension entlediget fra sit Embed som 2det Medlem af General Land Occonomie-Forbedrings Directoriet i Kiel.
Viborger Samler, 1802-03-22
Under General Postamtet; Byefoged og Byeskriver i Grenaae, J Aagaard, udn. at være tillige Postmester sammesteds.
Viborger Samler, 1802-03-22
Døde. Kbn. Mad. Randers, 76 A. Mad. Maren Berg, fød Rasch. Caspar von Raben, Lieutn. i siællandske Rytterrigement, 20 A. Student Peter Fryd, 21 A. Majorinde Anne Marie Voigt, fød Foss. Mad. Margarette Thellesen, fød Almis, 30 A. Kræmmer Wilhelm Klein, 40 A. Mad. Sara Giertzen, fød Halling, 41 A. Enkemad. Dorothea Becher, 61 A. Niels Mathisen Lange, 75 A. Mad. Mar. Elis. Ramløse, fød Echterhoff. Commandoskriver Jørgen Sørensen, Welding, 67 A. Student Andreas Winding, 27 A. Student Niels Krefting Hesselberg, 22 A. Kapitain og Toldkasserer i Bogense Joh. Peter Møller, 45 A. Proviantsforvalter F. Frederichsen, 39 A. Aarhuus Skolelærer H. S. Lemming 51 A. Viborg: Søren Sørensen Muursvends Datter, Karen Marie 1 A.
Viborger Samler, 1802-03-22
Bekiendtgiørelser. I Kraft og overeensstemmende med den allernaadigste Kongelige Bevilling af 15de Februar 1802, lydende saaledes: Vi Christian den Syvende, af Guds Naade Konge til Danmark og Norge, de Venders og Gothers, Hertug udi Slesvig, Holsteen, Stormarn, Dytmersken og Oldenborg; Giøre vitterligt: At Vi, efter Proprietair Niels Hastrup til Wester=Kielstrup, af Aarhuus Amt i Vort Land Nørre Jylland, herom allerunderdanigst gjorte Ansøgning og Begiæring, allernaadigst have bevilget og tilladt, saa og hermed bevilge og tillade, at bemeldte Proprietair Niels Hastrup, ved Proclama, sub poena præclusi et perpetui silentii, med Aar og Dags Varsel, i de Kiøbenhavnske Berlingske Aviser, den Altonaiske Merkur, samt Aarhuus Adresse-Avis, de Viborgske og Aalborgske Aviser, 3de Gange efter hinanden, maae indkalde alle dem, som formene sig at have noget at fordre efter afgl. Kammerraad Just Michael Lund til Seilgaard, med deres Paastand at fremkomme og saadant deres havende Krav, inden foreskrevne Tids Forløb, for bemeldte Proprietair Niels Hastrup til Wester=Kielstrup, at anmelde og beviisliggjøre, og skal saadan Jndkaldelse i Aviserne ansees og være lige saa gyldig, som om den var skeet ved Proclama efter Loven; Dog skal denne Vor allernaadigste Bevilling læses for vedkommende Værneting, samt den Overret, hvorunder samme hører; Hvorefter de vedkommende sig allerunderdanigst have at rette og for Skade at tage vare. Givet i Vort Kongelige ResidentsStad Kiøbenhavn den 15de Februar 1802. Under Vort Kongelige Segl. (L. S.) Efter Hans Kongelige Majestæts allernaadigste Befaling. Moltke. Colbiørnsen. Reiersen. Feddersen. Cold. Knudsen. Monrad. Bulov. Westengaard.
Viborger Samler, 1802-03-22
Som den 3de Marti 1802, er læst ved Hidts Herreders Ret og den paafølgende 17de Marts læst ved Viborg Landsting." Jndkaldes herved alle at fremkomme, som i nogen Maade have lovlig at fordre efter Kammerraad Just Michael Lund paa Seilgaard (Panteprioritets Creditorer undtagne) med Aar og Dags Varsel, fra den sidste Dato denne Kongelige Bevilling er bekiendtgjort i de i Bevillingen nævnte Aviser. Efter bemeldte Tids Forløb antages ingen Krav, undtagen efter lovlig PanteForskrivninger. Wester=Kielstrup.
Viborger Samler, 1802-03-22
J Følge Kongelig allernaadigst Proclama Bevilling, af 27de Februar 1802, indkaldes herved sub poena præclusi et perpetui silentii, med Aar og Dags Varsel i de Kiøbenhavnske Berlingske Aviser, den Altonaiske Merkur, samt Viborg Samler trende Gange efter hinanden, alle dem, som formene sig at have noget at fordre i afgangne Hr. Postmester Peder Grøns Stervboe her i Byen, og saadant deres havende Krav, inden foreskrevne TidsForløb, for mig som Skifteforvalter at anmelde og beviisliggjøre, og skal denne Jndkaldelse ansees og være ligesaa gyldig, som om den var skeet ved Proclama efter Loven. Holstebroe den 12te Marts 1802. Tranberg.
Viborger Samler, 1802-03-22
Mandagen den 3die Maj, er den bestemte 12te Uges Dag i Sterbboet efter afgangne Sogne Degn Amtrup i Worde, da Skifteretten møder der Kl. 1 over Middag, til Forretningens videre Fortsættelse og Auctions-Dagens Bestemmelse. Paa samme Tiid og Sted, maa da ogsaa de øvrige Creditorer, om flere end de allerede anmeldte, skulle være, indfinde sig med deres Fordringer. Viborg den 19de Marts 1802. Astrup.